કલોલ મામલતદાર કચેરી દ્વારા જમીન સહિતના ભ્રષ્ટારના કામ મામલતદાર કચેરી સામે આવેલી ઓમ લીગલ કન્સલ્ટન્ટ નામની ખાનગી ઓફિસમાં ચાલતા હોવાનું કૌભાંડ પ્રકાશમાં આવ્યુ છે. કલોલ પ્રાંત અધિકારીની સૂચનાથી ખાનગી ઓફિસમાં દરોડો પાડતા જમીનને લગતા અને દસ્તાવેજ અને ફાઇલો મળી આવી હતી. જેથી ઓફિસને સીલ મારી આગળની તપાસ હાથ ધરવામાં આવી છે. આ ઘટનાના પગલે સમગ્ર શહેર અને તાલુકામાં સનસનાટી મચી જવા પામી છે. મામલતદાર કચેરીમાં ચાલતા કૌભાંડના પર્દાફાશની ઘટના આજે ટોક ઓફ ટાઉન બની હતી.